ועדת הכנסת, כנסת 20, פרוטוקול מספר 62, 2015-11-09 11:00

דוד ביטן: בוקר טוב.

דוד ביטן: אני מתכבד לפתוח את ישיבת ועדת הכנסת.

דוד ביטן: נתחיל קודם כול ברביזיה מכיוון שחבר הכנסת יוסי יונה הודיע לי עכשיו שהוא מסיר את הרביזיה.

דוד ביטן: אני מקריא שוב את ההרכב שנקבע מטעם הוועדה המשותפת של ועדת החינוך, התרבות והספורט לפי חוק הרשות השנייה לטלוויזיה ורדיו.

דוד ביטן: שימו לב, זה אמנם מוועדות אבל זה הולך לפי סיעות.

דוד ביטן: אני מקריא את ההרכב.

דוד ביטן: אני מודיע על ההרכב, לא צריך להצביע.

דוד ביטן: הוועדה תהיה בת שישה עשר חברים, שמונה מכל ועדה.

דוד ביטן: מטעם הכלכלה: איתן כבל, דוד ביטן, נורית קורן, יצחק וקנין, רועי פולקמן, יעקב פרי, דב חנין ועיסאווי פריג'; מטעם ועדת החינוך, התרבות והספורט: יעקב מרגי, מנחם אליעזר מוזס, מרדכי יוגב, מירב בן-ארי, מיקי זהר, עודד פורר, איציק שמולי, מסעוד גנאים.

דוד ביטן: יושב-ראש הוועדה הוא חבר הכנסת איתן כבל.

דוד ביטן: אנחנו כבר הצבענו על זה אבל אמרתי לכם את זה שוב.

דוד ביטן: לכל הסיעות יש פה חברים, כולם מיוצגים.

דוד ביטן: <2.

דוד ביטן: קביעת סדרי הדיון בקריאה השניה והשלישית בהצעת חוק התקציב והצעות החוק הנלוות>

דוד ביטן: אנחנו עוברים לקביעת סדרי הדיון בקריאה שנייה ושלישית בהצעות החוק הבאות:

דוד ביטן: הצעת חוק התקציב לשנת הכספים 2016-2015, הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2016-2015), הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2016-2015).

דוד ביטן: בלשון אחרת: בדיונים על אישור התקציב וחוק ההסדרים מקובל לקבוע סדרי דיון גם על-פי התקנון וגם על-פי המקובל בכנסת כדי שלא נישאר פה חודשיים ולא נשמע את אלפי ההסתייגויות.

דוד ביטן: גברתי היועצת המשפטית, אולי תגידי מה היה בשנים עברו.

צחי הנגבי: היועצת המשפטית תהיה אתנו ותלווה אותנו בדיון, אבל זה, למעשה, דיון פוליטי ולא משפטי.

צחי הנגבי: המטרה היא להגיע להסכמה.

צחי הנגבי: כך היה בעבר, למעט חריגים, כדי להשיג שתי מטרות: א', לאפשר לאופוזיציה את הניהול המרבי של הקרב המתנהל בנושא הזה שהוא נושא מרכזי עבור האופוזיציה וגם עבור הקואליציה; אבל לא לחרוג מלוח הזמנים שנקבע בחוק שאומר שאנחנו צריכים לסיים עד 19 בחודש כולל.

צחי הנגבי: מה שקורה בוועדת הכספים זה לא דוגמה הכי טובה לדיון.

צחי הנגבי: אני חושב שאני אומר את זה די על דעת האופוזיציה.

צחי הנגבי: הדיון שם די התבדר תרתי משמע – גם נהיה מפוזר לכל רוח וגם בידור - -

קארין אלהרר: אני רוצה להגן על גפני.

צחי הנגבי: גפני לא אשם.

צחי הנגבי: גפני עושה מאמץ.

מיקי רוזנטל: רוב הדיונים היו רציניים.

מיקי רוזנטל: בישורת האחרונה זה קצת נפרם.

צחי הנגבי: עייפות החומר.

צחי הנגבי: בכל אופן המטרה היא לקיים דיון שהאופוזיציה תרגיש שהיה לה her day in court, נגיד.

קארין אלהרר: למה רק "תרגיש"?

קארין אלהרר: תנו לנו לעשות עבודתנו.

צחי הנגבי: אוקיי.

צחי הנגבי: לא תרגיש – האופוזיציה תמלא את משימתה.

מיקי רוזנטל: - - - אז הוא מדבר על הרגש.

צחי הנגבי: יש פה הרבה ותיקים, ואני בטוח שמפריע להם וגם לצעירים.

צחי הנגבי: לי תמיד מפריע הסיפור המגוחך הזה שהאופוזיציה מדברת ללמפה.

צחי הנגבי: יושבת כל הלילה בגלל שהיא צריכה לעמוד במכסת - -

קארין אלהרר: תישארו אתנו.

חיים ילין: זה לא ללמפה, זה לפלורוסנטים.

דוד ביטן: למה, אנחנו למפה?

דוד ביטן: אנחנו ישבנו שם.

דוד ביטן: דיברו אלינו.

צחי הנגבי: אדוני עוד לא זכה להצביע בהצבעה על תקציב המדינה.

דוד ביטן: אני צוחק.

צחי הנגבי: אני הצבעתי עשרים ושבע פעם מ-1988.

צחי הנגבי: אפשר להוריד קצת כי היה פעם תקציב דו-שנתי.

צחי הנגבי: בקיצור, אם אפשרי שהאופוזיציה לא תשב ותדבר סתם בלילה - -

קארין אלהרר: אפשר?

צחי הנגבי: אנחנו לא נהיה.

קארין אלהרר: למה?

צחי הנגבי: את רוצה גם לבדר את הדיון הזה?

צחי הנגבי: אני מציע לכם הצעה.

צחי הנגבי: אם אתם רוצים לדבר בלילה אין בעיה.

אורן אסף חזן: אני אשאר, ואעשה להם שמח, אל תדאג.

אורן אסף חזן: אני מבטיח לך שהם יתייאשו לפני שאני אתייאש.

צחי הנגבי: אני ביקשתי וקיבלתי מהלשכה המשפטית את ההחלטות של סדרי הדיון כפי שהיו לאורך התקציבים מ-2009.

צחי הנגבי: מה שהכי מתאים לנו זה מה שהיה בתקציב האחרון ב-2014-2013.

צחי הנגבי: אני הייתי מאמץ את זה בשינויים המחויבים.

צחי הנגבי: אני אקריא מה שהוחלט אז.

קארין אלהרר: אני מנסה להבין לאיזה הסכמות רוצים להגיע.

דוד ביטן: ההסכמות הן כמו בשנה שעברה עם שינויים.

דוד ביטן: בשנה שעברה קיבלו החלטה על מסגרת דיון.

דוד ביטן: אנחנו רוצים את אותה החלטה בשינויים מסוימים.

קארין אלהרר: אני חושבת שזה מיותר.

קארין אלהרר: לתת שעת הצבעה ואחר כך כל אחד ידבר ללמפה?

דוד ביטן: זה כתוב בתקנון.

דוד ביטן: הנושא הזה יש סעיף תקנה מיוחדת בתקנון.

דוד ביטן: בנושא הזה חשבו מראש שיש בעיה עם עומס החוקים וההסתייגויות שמחייבים מסגרת, ואי אפשר לדון עד הסוף.

קארין אלהרר: המסגרת זה בסדר גמור, אבל אני לא רוצה שעת הצבעה מראש.

קארין אלהרר: בתקנון כתוב שצריכה להינתן שעת הצבעה מראש?

דוד ביטן: יש דבר כזה?

<ארבל אסטרחן: לא כתוב בתקנון.

דוד ביטן: לא כתוב בתקנון.

דוד ביטן: אבל אנחנו יכולים להחליט שההצבעה תהיה בשלוש בבוקר, ואז אנחנו יכולים ללכת ולחזור.

צחי הנגבי: אין צורך לקרוא את כל הפרטים כי חלק גדול מהם זה דברים שהם מה שנקרא מצוות כנסת מלומדה – שלא יהיו הצעות אי אמון ולא תהיה חקיקה במהלך הדיונים על התקציב.

צחי הנגבי: אני רוצה לדבר על העקרונות.

צחי הנגבי: שוחחתי עם מרב, ולא נראה לי שתהיינה מחלוקות גדולות.

צחי הנגבי: מה שמתוכנן זה ימים שני, שלישי ורביעי – 16, 17, 18 בחודש.

צחי הנגבי: אבל יש לנו יום סְפֶּר, יום חמישי עד חצות הליל.

צחי הנגבי: המטרה היא לא להגיע לשם, אבל זה למקרה חירום.

צחי הנגבי: אנחנו מתחילים את היום הזה בהבאת התיקונים לחוק הגיוס שביום ראשון עולה בממשלה.

קארין אלהרר: חשבתי שאין חקיקה.

צחי הנגבי: אחרי שנגמור את חוק הגיוס מתחיל התקציב.

מיקי רוזנטל: הגיוס זה חשוב כי החרדים לא יצביעו לתקציב אם לא יהיה החוק.

צחי הנגבי: זה לא סוד שיש לנו הסכם - -

מיקי רוזנטל: זה ההסכם.

דוד ביטן: למה לא?

דוד ביטן: גם לעבודה יש דילים וגם למרצ יש דילים, גם ליש עתיד היה דיל לאחרונה.

דוד ביטן: אתמול גיליתי אותו.

דוד ביטן: אז לא צריך להתרגש מזה שיש - - -

<קריאות: - - -

מרב מיכאלי: מה הדיל עם יש עתיד?

מרב מיכאלי: ספר לנו.

דוד ביטן: קיבלתם תקציבים מסוימים כדי - - - בוועדת כספים.

מרב מיכאלי: ביש עתיד?

מרב מיכאלי: לא.

מרב מיכאלי: לא ביש עתיד.

דוד ביטן: יש עתיד ומרצ וכולם.

צחי הנגבי: הסיפור של חוק הגיוס לא קשור לנושא התקציב.

צחי הנגבי: התקציב זה תקציב.

צחי הנגבי: אני רק מספר לכם לידיעת

צחי הנגבי: כם שביום שני הממשלה תציב בקריאה ראשונה על שולחן הכנסת ביום שני את התיקונים לחוק הגיוס.

צחי הנגבי: זאת עובדה, והיא לא קשורה לתקציב.

דוד ביטן: מותר לך, כן.

חיים ילין: אתה גם עושה את זה, בצדק.

דוד ביטן: מה הבעיה?

חיים ילין: אני מתנגד בכל תוקף.

דוד ביטן: תגיד את זה אחר כך, לא עכשיו.

דוד ביטן: תן לו להתייחס.

חיים ילין: אז מתי נגיד את זה?

דוד ביטן: כשהוא יסיים אני אתן לדב חנין ואחר כך לך.

צחי הנגבי: אין ספק שהתיקון לחוק הגיוס קשור בעבותות לנושא התקציב.

צחי הנגבי: בהסכם הקואליציוני כל סיעות הקואליציה הסכימו שהחוק הזה יחוקק ויסתיים עד התקציב.

קארין אלהרר: בלי לקיים דיון מהותי?

צחי הנגבי: תנו לי לדבר שתי דקות.

קארין אלהרר: אבל צחי, בלי לקיים דיון מהותי?

צחי הנגבי: אם הייתי יושב-ראש הייתי מוציא אותך מהישיבה.

קארין אלהרר: באמת?

צחי הנגבי: באמת.

צחי הנגבי: תני לי לדבר.

צחי הנגבי: אחרי זה תשאלי שאלות.

קארין אלהרר: טוב.

צחי הנגבי: אני מקווה שנצליח לשכנע את מי שצריך לשכנע שהחקיקה תהיה בקריאה ראשונה לפני התקציב.

צחי הנגבי: הנושא יעבור לוועדת החוץ והביטחון, יתקיים דיון רציני בנושא, והקריאה השנייה והשלישית תהיה לאחר התקציב ולא בשבוע הקרוב.

צחי הנגבי: זאת המטרה שלי, וזה הגיוני ונכון.

צחי הנגבי: אני מקווה לשכנע את מי שצריך לשכנע.

צחי הנגבי: אבל אנחנו בכל מקרה נמצאים בשלב שאנחנו כוועדת כנסת צריכים לתכנן את השבוע הבא.

צחי הנגבי: אז הוא מתחיל בכך שאם הממשלה תאשר ביום ראשון את הצעת החוק כפי שגובשה ונשלחה לשרי הממשלה זה יהיה הנושא היחיד שאיננו נושא התקציב על סדר היום ביום שני - -

מרב מיכאלי: הוא יבוא לפני התקציב.

צחי הנגבי: - - אם יהיה פטור מחובת הנחה, וועדת הכנסת תצטרך להתכנס ולהחליט אם יש פטור מחובת הנחה.

צחי הנגבי: הדיון הזה הוא לא ארוך, הוא סך הכול קריאה ראשונה פלוס דוברים.

צחי הנגבי: בהנחה שכל דוברי האופוזיציה או מרביתם יירשמו לדיבור אז זה שלוש דקות כפול איקס זה נותן לנו כמה שעות.

צחי הנגבי: המטרה היא להתחיל ביום שני מוקדם כדי להרוויח את היום הזה.

מרב מיכאלי: באיזו שעה נתחיל את המליאה באותו יום?

חיים ילין: זאת אומרת זה יום בלי ועדות.

מרב מיכאלי: כן.

צחי הנגבי: אם תסתכלו על הסעיף האחרון של ההחלטה הקודמת של תקציב 14-2013', נאמר שם שלא יהיו ישיבות של ועדות הכנסת, אלא דיונים בחוק התקציב.

דוד ביטן: זה לא משנה.

דוד ביטן: מרגע שמסתיים הסעיף הזה מתחילים את הסעיף הבא.

מרב מיכאלי: זה כן משנה.

מרב מיכאלי: מחליטות מראש עד איזה שעות.

צחי הנגבי: אנחנו צריכים לקבל החלטות.

צחי הנגבי: כמו שאומרת מרב – מחליטות מראש.

צחי הנגבי: כל הנשים בוועדה יחליטו.

דוד ביטן: אתה יכול לקבוע מועד סיום, אבל לא מועד התחלה.

דוד ביטן: מועד ההתחלה תלוי בחוק הראשון.

צחי הנגבי: אז ביום שני עד מתי שאתם רוצים.

צחי הנגבי: ביום שלישי כנ"ל – ממתי שאתם רוצים עד מתי שאתם רוצים בלילה.

דוד ביטן: מה ההצעה שלך, צחי לגבי סיום ביום שני?

דוד ביטן: מ-10:00 בבוקר עד מתי?

צחי הנגבי: אני רוצה שהאופוזיציה תציע סיום.

צחי הנגבי: הם יכולים לכאורה לדבר כל הלילה.

צחי הנגבי: זאת זכותם, יש להם המון הסתייגויות.

צחי הנגבי: זה מספיק לחודשים.

צחי הנגבי: ההצעה שלי בתחילת הדיון הייתה שזה לא יהיה בלילות.

צחי הנגבי: אבל זאת החלטה שלכם.

<ארבל אסטרחן: דיון משולב.

צחי הנגבי: דיון משולב בארבעה חוקים.

חיים ילין: אני יכול להציע?

צחי הנגבי: רגע, אני מסיים.

צחי הנגבי: ההצעה שלנו זהה להצעה של הפעם הקודמת: שלושת רבעי דוברים מהאופוזיציה, רבע מהדוברים מהקואליציה.

צחי הנגבי: רואים את זה פה בסעיף 5.

דב חנין: בפועל זה היה אופוזיציה.

צחי הנגבי: נכון.

צחי הנגבי: אבל לאפשר לנו.

צחי הנגבי: יש גם אנשים מהקואליציה שרוצים לדבר.

צחי הנגבי: זה טבעי, אבל זאת הפרופורציה.

צחי הנגבי: במקום שתהיה פרופורציה לטובת הקואליציה כי יש לנו רוב חברי הבית, שיהיה ההפך.

צחי הנגבי: זה תמיד היה.

צחי הנגבי: שעת סיום – תכף נשמע מכם מה נראה לכם.

דוד ביטן: אותו דבר כמו ביום שני.

צחי הנגבי: תחילה מוקדם.

צחי הנגבי: זה יכול להיות אותו דבר – 20:00-10:00 זה המון שעות.

צחי הנגבי: ביום רביעי הצבעות.

צחי הנגבי: אנחנו מציעים להתחיל ב-10:00.

צחי הנגבי: האם תרצו שזה יתחיל ב-11:00 – זה לא משנה.

נאוה בוקר: ביום רביעי אין דיבורים?

נאוה בוקר: רק הצבעות?

צחי הנגבי: נכון.

צחי הנגבי: זאת ההצעה שלנו.

מרב מיכאלי: יש סיכומים.

צחי הנגבי: נכון.

צחי הנגבי: יש סיכומים של ראש האופוזיציה, שר האוצר - -

דוד ביטן: אז למעט סיכומים.

צחי הנגבי: גם יושב-ראש ועדת הכספים שמציג חלק מהחוקים.

צחי הנגבי: יש גם יושבי-ראש ועדות שמציגים את החוקים שלהם, ואפשר לתת גם להם לסכם לפי לוח זמנים מסוים.

צחי הנגבי: להערכתנו, ההצבעות – אם לא עושים פיליבסטר – זה כחמש שעות.

צחי הנגבי: אלה הצבעות על כל אחד ואחד מהסעיפים.

צחי הנגבי: מהלך ההצבעות המקובל הוא לוותר על הסתייגויות, אבל זה בידכם.

צחי הנגבי: זה יקצר או לא יקצר, לפי החלטה שלכם.

צחי הנגבי: זאת ההצעה שלנו בגדול.

דוד ביטן: מרב, את מציעה שעת סיום בכל יום?

חיים ילין: דוד, סליחה.

חיים ילין: הייתה לי שאלה לצחי.

חיים ילין: קראתי את הדף שחילקתם, וטוב שיש מסורת של שנים.

חיים ילין: אני בעד.

מיקי רוזנטל: זה רק של השנים האחרונות.

מיקי רוזנטל: פעם זה היה אחרת.

חיים ילין: יכול להיות שהיה אחרת, אני לא מכיר.

חיים ילין: זאת הפעם הראשונה שאני נמצא בדיוני תקציב.

חיים ילין: אבל כשאני בא לדיוני תקציב אני רוצה לדעת שזה נטו דיוני תקציב.

חיים ילין: זה לא יעזור כלום, צחי, ככה אני רואה את זה.

חיים ילין: אתם יכולים להסתכל על זה בעיניים אחרות שלפני זה יצביעו בקריאה ראשונה על השוויון בנטל, שהוא אחד הנושאים הטעונים ביותר.

חיים ילין: ערכית הוא שווה הרבה יותר מתקציב כי אני טוען שערכים בסופו של דבר מכתיבים איך המדינה תיראה.

חיים ילין: לא אם יש עוד מיליארד או פחות מיליארד.

חיים ילין: תסלח לי, ככה גדלתי.

חיים ילין: לכן החיבור שאתם עושים – לוקחים ערך של שוויון בנטל, והופכים אותו למסחרה בתקציב – זה לא ערכי בכלל.

חיים ילין: נכון שזאת פוליטיקה אבל זה לא ערכי.

צחי הנגבי: זה בדיוק הנאום שתישא במליאה.

חיים ילין: לא, אני רוצה - -

צחי הנגבי: אתה רוצה לעשות חזרה פה?

אורן אסף חזן: - - -

חיים ילין: אתה יודע, אנחנו תמיד היינו מתאמנים לפני כן.

חיים ילין: זאת הכנה.

חיים ילין: יכול להיות שאם תורידו את זה גם נוריד באופוזיציה את ההסתייגויות, ויהיה יותר קצר.

חיים ילין: זה בדיוק הדיון.

דוד ביטן: אתה יודע שזה לא יהיה.

חיים ילין: אם כבר מסחרה אז עד הסוף.

דוד ביטן: לפני שאני אתן לדב נדבר.

דוד ביטן: את אומרת, מרב, שביום שני אנחנו יכולים להתחיל ב-10:00?

מרב מיכאלי: לעומת מתי?

דב חנין: אבל יש סיכומים.

דב חנין: לא מתחילים בהצבעות.

דוד ביטן: אבל אנשים מגיעים מרחוק.

דוד ביטן: האמת היא שהוא צודק.

דוד ביטן: בסדר, מקובל.

דוד ביטן: אז ההצעה היא לפי ההחלטה משנה שעברה בשינויים המחויבים.

דוד ביטן: ביום שני מתחילים ב-10:00 ומסיימים ב-20:00 בערב- -

חיים ילין: למה?

דוד ביטן: רגע.

דוד ביטן: זאת ההצעה.

דוד ביטן: אתם לא רוצים, אז לא.

<קריאות: - - -

בסדר, ב-9: אני מודיע לכם שביום ראשון יהיה דיון על פטור מחובת הנחה לחוק בני הישיבות.

מרב מיכאלי: שנייה רגע, יש לנו פה התייעצות סיעתית.

רוברט אילטוב: למה לא השבוע?

דוד ביטן: כי זה עניין של ניסוחים.

דוד ביטן: אולי לא יספיקו.

דוד ביטן: אנשים צריכים לעבוד על זה.

דוד ביטן: אם זה יהיה ביום רביעי אני אביא את זה.

דוד ביטן: ביום רביעי גם לא צריך פטור – מגישים את זה וזהו.

צחי הנגבי: ברגע שמניחים את זה השבוע אין פטור.

דוד ביטן: ביום ראשון כינוס ועדת כנסת אם יהיה צורך לתת פטור מחובת הנחה גם לנושא הזה של חוק ההסדרים.

דוד ביטן: והתקציב לא צריך.

<קריאה: צריך.

דוד ביטן: אוקיי.

דוד ביטן: וגם על נושא הישיבות.

צחי הנגבי: רק שתבינו מה אמר היושב-ראש שלא יהיו הפתעות.

צחי הנגבי: יש ארבעה חוקים: חוק התקציב, חוק ההתייעלות הכלכלית, חוק התכנית הכלכלית וחוק הפחתת הגירעון.

צחי הנגבי: המחלקות המשפטיות עובדות על הניסוח של כל החוקים האלה.

צחי הנגבי: המטרה היא להניח את זה על שולחן הכנסת לכל המאוחר עם סיום הישיבה ביום רביעי.

צחי הנגבי: אם מניחים את זה על שולחן הכנסת אין צורך בפטור מחובת הנחה; אם לא יספיקו – זה לא בידינו, זה עניין לוגיסטי – אז נצטרך פטור מחובת הנחה, והדיון על כך יהיה ביום ראשון בוועדת הכנסת

דוד ביטן: בצהריים, לא בבוקר.

אורן אסף חזן: בשבוע הבא ההצבעות יהיו רק ביום רביעי?

דוד ביטן: כן.

דוד ביטן: תהיה גם הצבעה בקריאה ראשונה על חוק בני הישיבות ביום שני.

אורן אסף חזן: יהיו דיבורים עד יום רביעי?

דוד ביטן: כן.

מרב מיכאלי: זהו, לא.

מרב מיכאלי: יש לנו בקשה.

מרב מיכאלי: אני רוצה לבקש מדב שיציע מה אנחנו מבקשות.

דב חנין: תודה, אדוני היושב-ראש ואדוני יושב-ראש הקואליציה, קודם כול בחלק מהדברים אנחנו כאופוזיציה מסכימים לגישתך.

דב חנין: קודם כול ראוי שדיון על תקציב יהיה דיון רציני, ודיון רציני זה אומר לא דיון באמצע הלילה כשאף אחד לא שומע ואף אחד לא מקשיב.

דב חנין: בכלל, דיונים של אמצע הלילה זה דיונים למצבים מאוד חריגים ולא צפויים מראש.

דב חנין: התקציב צפוי מראש.

דב חנין: אנחנו יכולים להתארגן מראש.

דב חנין: כולנו יודעים שיש תקציב, ידענו את זה מראש, אתם ידעתם, אנחנו ידענו.

דב חנין: צריך להתארגן לדיון רגיל ונורמלי.

דב חנין: ודיון רגיל ונורמלי זה בשעות יום ולא בשעות לילה – נקודה ראשונה שבה אנחנו מסכימים.

דב חנין: נקודה שנייה שגם בה אנחנו מסכימים היא שראוי מאוד שאנחנו נכבד את צורת העבודה בכנסת, בוודאי בדברים שמתוכננים מראש, שימי העבודה בכנסת הם ימי שני, שלישי ורביעי ולא נאפשר לעצמנו חריגות.

דב חנין: אני אומר את הדברים האלה כי החלטות של ועדת הכנסת גם משמשות בעתיד לפרשנות ולהזדקקות, ואני רוצה שאנחנו ננסה לעגן את הנורמות המשותפות של העבודה כדי שבעתיד כשיבואו ויידרשו לשאלות האלה יוכלו להיעזר בדיונים שלנו שנעשים פה בהסכמה.

דב חנין: יש נקודה אחת שאנחנו מבקשים לשנות מהתקדים של השנה שעברה.

דב חנין: אני אסביר למה אנחנו מבקשים לשנות.

דב חנין: בשנים האחרונות נמצאנו במגמה מאוד חיובית של צמצום בחוק ההסדרים.

דב חנין: השנה מסיבות שונות ומגוונות חוק ההסדרים חזר והתרחב מאוד.

דב חנין: לכן אנחנו מציעים שהשנה נקיים שני סבבים – לא דיון משולב – במסגרת הזמן הזאת של שני, שלישי ורביעי.

דב חנין: סבב אחד של דיון על חוק ההסדרים והצבעה וסבב דיון שני על התקציב והצבעה.

דב חנין: הדבר הזה משמש סוג של מכשיר להתריע בפני העובדה שהממשלה, אחרי כמה שנים שבהם חוק ההסדרים הלך והצטמצם, פתאום אנחנו חוזרים למצב שחוק ההסדרים חוזר ומתרחב.

דוד ביטן: אתה יכול להתריע כשאתה מדבר.

דוד ביטן: מה הבעיה?

דב חנין: מאה אחוז.

דב חנין: אבל גם בצורת התנהלות הדיון אני חושב שזה יותר נכון.

דב חנין: לכן ההצעה שלנו בגדול היא דיון ביום שני - -

צחי הנגבי: זה לא יהיה.

צחי הנגבי: אתה יכול לדבר על זה עד מחר.

צחי הנגבי: יש סבב הצבעות אחד.

דב חנין: אני אומר את ההצעה.

דב חנין: אדוני יגיב.

צחי הנגבי: אין בעיה לעשות כך שההצבעות יתחילו על חוק ההסדרים, ובזאת תדגישו את המחאה שלכם.

צחי הנגבי: אבל - - - לא יהיה.

דוד ביטן: לא נעשה פעמיים.

דוד ביטן: הבקשה נדחית מבחינת הקואליציה.

אורן אסף חזן: אני רוצה להבין, למה לא?

מרב מיכאלי: למה לא?

דוד ביטן: נסביר לךָ אחר כך.

אורן אסף חזן: לא, תסביר לי עכשיו.

צחי הנגבי: לא נגרור פה מאה עשרים איש לשני ימים.

דב חנין: זה לא לגרור.

דב חנין: אנשים מגיעים לפה מבחירה.

דב חנין: אף אחד לא מחויב.

קארין אלהרר: חבר הכנסת חזן - - -

צחי הנגבי: מה שהוא מציע זה שאנחנו נגיע פעמיים להצביע.

דוד ביטן: למה?

דוד ביטן: פעם אחת.

דוד ביטן: לא רוצים.

אורן אסף חזן: מה הרציונל?

צחי הנגבי: יש אנשים שעובדים, ויש שרים, ואנחנו לא צריכים שהם יהיו פה פעמיים.

אורן אסף חזן: יש אנשים שעובדים מחוץ לעבודה בכנסת?

צחי הנגבי: כן, יש כאלה.

דוד ביטן: בדרך כלל הבעיה היא עם השרים.

אורן אסף חזן: חשבתי שאסור.

דוד ביטן: חוץ מזה אנחנו רוצים לתת - - - אחד בהצבעה, ולא פעמיים.

צחי הנגבי: זה גם לא היה מעולם.

דוד ביטן: הם יכולים להביע את המחאה שלהם במסגרת זכות הדיבור שלהם.

צחי הנגבי: זה לא היה.

צחי הנגבי: זאת סתם הצעה קנטרנית.

דוד ביטן: אתה רוצה להגיד עוד משהו, דב?

דוד ביטן: אתה לא חייב להיות אנטי לכל דבר.

אורן אסף חזן: אני לא אנטי, אני רוצה זכות דיבור, בבקשה.

דוד ביטן: אין בעיה.

אורן אסף חזן: אפשר להגיד משהו?

דוד ביטן: לא.

דוד ביטן: אתה לא מתאפק אמנם, אבל לא.

דוד ביטן: כשהוא יסיים אולי ניתן לך.

אורן אסף חזן: "אולי".

דוד ביטן: כן, כי אתה מדבר באמצע ומפריע לאנשים אז אין זכות דיבור למי שמפריע.

קארין אלהרר: ככה מתייחסים לאנשי ליכוד?

אורן אסף חזן: - - - את האצבע שלי בהצבעה.

אורן אסף חזן: אני לא - - -

מכלוף מיקי זוהר: אורן, מה אתה נופל לרשת שלהם?

מכלוף מיקי זוהר: הם מחממים אותך.

דוד ביטן: אורן, אני קורא לך לסדר פעם ראשונה.

אורן אסף חזן: לא דיברתי.

דוד ביטן: דב, בבקשה.

דב חנין: כן, אדוני.

דב חנין: מבחינת מסגרות זמנים – כיוון שבאותם ימים של התקציב אנחנו מסכמים כולנו יחד שלא תהיינה ועדות אין מניעה להתחיל את הדיונים בשעה 9:00 בבוקר.

דב חנין: בכל מקרה זה לא מתחיל בהצבעה.

דב חנין: אוקיי, בסדר.

מרב מיכאלי: אנחנו צריכים התייעצות סיעתית.

דוד ביטן: אין בעיה, ניתן לכם.

דוד ביטן: אתה רוצה לדבר, חזן?

אורן אסף חזן: אני באמת מנסה להבין – אם אנחנו גם ככה נמצאים ורוצים לייצר דיון פורה שבו אנשים שנמצאים כדי להקשיב לדעות של האופוזיציה, קואליציה, שרים - -

דוד ביטן: אתה רציני?

אורן אסף חזן: - - בשביל להחזיר את אמון הציבור - -

דוד ביטן: אתה מתכוון ברצינות למה שאתה אומר?

דוד ביטן: אני לא מבין את זה.

אורן אסף חזן: אתה - - - שאני אצביע עד כמה אני רציני?

דוד ביטן: תעשה מה שאתה מבין.

דוד ביטן: מה אתה רוצה שאני אגיד לך?

אורן אסף חזן: לא, אני לא מבין.

אורן אסף חזן: כל פעם שדעה של בן אדם היא שונה זה לא רציני?

אורן אסף חזן: אני לא מבין.

דוד ביטן: יש הצעה של האופוזיציה להראות לנו עד כמה חוק ההסדרים הוא גדול וארוך בניגוד לשנים קודמות.

דוד ביטן: אנחנו חושבים שהם יכולים להביע את זה בדרך אחרת, לא בדרך שהם מציעים.

דוד ביטן: אז אתה רוצה לתמוך באופוזיציה?

אורן אסף חזן: אני יודע - - -

דוד ביטן: נכון.

אורן אסף חזן: גם זה משהו בניגוד לשנים קודמות.

דוד ביטן: זה בדיוק אותו דבר.

דוד ביטן: התייעצות סיעתית ואחר כך הצבעה.

דוד ביטן: חמש דקות התייעצות סיעתית.

דוד ביטן: מיד אחרי זה הצבעה.

דוד ביטן: אני מחדש את הישיבה.

דוד ביטן: יש לי רק שינוי קטן להוסיף למה שאמרתי קודם.

דוד ביטן: ראשית אנחנו חייבים לקבוע את שעת ההצבעה.

דוד ביטן: אנחנו נתחיל את הישיבה ביום רביעי ב-9:00, וההצבעה תתחיל מ-11:00.

מרב מיכאלי: לא, מה פתאום.

מרב מיכאלי: זה לא היה הסיכום מלכתחילה.

מרב מיכאלי: אני אגיד מה ההצעה שלנו, דב יגיד מה ההצעה שלנו - -

דוד ביטן: אבל צריך לתת לאנשים לדבר, ואחר כך נתחיל את ההצבעה.

מרב מיכאלי: דב יתחיל מההצעה שלנו, בבקשה.

דוד ביטן: לא הבנתי מה הבעיה עם זה?

צחי הנגבי: אם אתם רוצים לסטות מההסכם של הפעם שעברה זה לגיטימי.

דב חנין: אנחנו מציעים הצעה.

מרב מיכאלי: בדיוק.

מרב מיכאלי: להלן ההצעה.

דוד ביטן: להתחיל הכול מאפס?

מרב מיכאלי: דוד, תן לדב להציג.

דוד ביטן: בבקשה.

דב חנין: אני רוצה להגיד למען הפרוטוקול.

דב חנין: אנחנו עושים מאמץ מאוד גדול כדי להגיע להסכמה כי אנחנו חושבים שהפעלה של סדרי דיון מיוחדים זה דבר שראוי גם לקואליציה וגם לאופוזיציה לנסות להימנע ממנו ככל האפשר.

דב חנין: לכן אנחנו ויתרנו על ההצעה שלנו שאתה, יושב-ראש הקואליציה, מתנגד לה, לשני סיבובי הצבעות נפרדים.

דב חנין: ההצעה שלנו, אם כך – ואני חושב שאנחנו הולכים כברת דרך מאוד ארוכה לקראת הקואליציה – היא שהדיונים ביום שני ייפתחו בשעה 10:00 בבוקר בקריאה ראשונה של חוק הגיוס.

דב חנין: לאחר מכן אנחנו מתחילים בדיון משולב של התקציב וההסדרים.

דב חנין: הדיון המשולב הזה נמשך ביום שני עד השעה 20:00 בערב, ולמחרת הוא מתחדש ביום שלישי בשעה 10:00 וכדיון הוא מסתיים בשעה 20:00 בערב.

דב חנין: לאחר הדיון באותו יום, באותו ערב ביום שלישי יהיו הסיכומים.

דב חנין: ביום רביעי נתכנס ב-10:00 בבוקר להתחלת הצבעות עד אשר ייצא עשן לבן.

דב חנין: זאת ההצעה שלנו.

דוד ביטן: למה אתם רוצים להעביר את זה?

דוד ביטן: לי זה לא נראה.

קארין אלהרר: מה לא נראה?

מרב מיכאלי: מה לא בסדר?

דוד ביטן: אנחנו לא צריכים לבוא ישר להצבעה.

דוד ביטן: ואם מישהו לא יבוא אז מה נעשה?

מרב מיכאלי: - - - ההצבעה שמית.

דוד ביטן: יש יושב-ראש קואליציה – הוא יגיד את העמדה של הקואליציה.

דוד ביטן: אני לא יושב-ראש.

דוד ביטן: אני אומר שזה לא בא בחשבון.

קארין אלהרר: אבל תחשבו לפני שאתם עונים.

צחי הנגבי: נתחיל מהסוף – לי זה נראה יותר טוב מההצעה הקודמת; לא בהקשר קואליציה / לא קואליציה.

צחי הנגבי: אני לא יודע מה עמדת הקואליציה.

צחי הנגבי: אני חושב שהגיוני שביום שלישי בערב יהיו סיכומים.

צחי הנגבי: הם רוצים להביא את ראש הממשלה ואת השרים.

צחי הנגבי: זה מחיר לגיטימי לתת מעמד רציני לכל התהליך.

צחי הנגבי: זה לא נראה לי בעייתי.

מרב מיכאלי: מצוין.

מרב מיכאלי: וביום רביעי בבוקר נתחיל בהצבעות.

צחי הנגבי: אישית אני חושב שזה נכון עניינית לאיכות הדיון.

צחי הנגבי: מה חשוב לנו?

צחי הנגבי: חשוב לנו שיום ההצבעות של יום רביעי לא יהיה בהפתעה.

צחי הנגבי: לכן אנחנו רוצים לקבוע - -

מנחם אליעזר מוזס: עד איזו שעה ביום רביעי?

דוד ביטן: ביום רביעי עד סיום ההצבעות.

מרב מיכאלי: מאה אחוז.

מנחם אליעזר מוזס: השאלה מתי זה מסתיים.

צחי הנגבי: אני רוצה לעדכן כדי שנהיה בלי הפתעות.

צחי הנגבי: קודם כול אנחנו רוצים היום לאשר במסגרת סדרי הדיון מתן פטור לחוקים האלה - -

קארין אלהרר: איזה חוקים?

דוד ביטן: יש כמה חוקים.

צחי הנגבי: - - כדי להימנע מלגרור את כולכם ביום ראשון, גם אתכם וגם אותנו - -

דב חנין: תקציב, הסדרים והשניים האחרים הקשורים.

צחי הנגבי: מסתבר שחוק הפחתת הגירעון לא צריך.

צחי הנגבי: זה נראה לי נכון.

מרב מיכאלי: מקובל עלינו.

קארין אלהרר: תגיד לי, כמה ארגזים תקבלו - - -

צחי הנגבי: תני לי לדבר.

אורן אסף חזן: מה קורה פה עם החטיבה להתיישבות?

צחי הנגבי: זה לא קשור לתקציב, זה קשור למחויבות שלנו להעביר את זה לפני התקציב.

קארין אלהרר: באמת, באמת.

אורן אסף חזן: רגע, שנייה, שנייה.

אורן אסף חזן: מה קורה עם החטיבה להתיישבות?

אורן אסף חזן: לא הבנתי.

דוד ביטן: זה לא דיון מהותי - -

מרב מיכאלי: זה דיון מאוד מהותי.

דוד ביטן: פה לא עושים דיונים מהותיים, רק פרוצדורליים.

מרב מיכאלי: מעולם הפרוצדורה לא הייתה כל כך מהותית כמו בדבר הזה.

דוד ביטן: יכול להיות שאת צודקת, אבל כרגע הדיון הוא פרוצדורלי.

צחי הנגבי: בשעתו הייתה הצעה טרומית של בצלאל סמוטריץ' שעברה בקריאה טרומית במליאה ועברה לוועדת חוקה- -

<קריאה: וחזרה לוועדת שרים.

צחי הנגבי: יש פה מישהו מוועדת חוקה?

יואב בן צור: כן.

צחי הנגבי: אז ועדת חוקה דנה על הנושא הזה ואישרה את זה לקריאה ראשונה.

<ארבל אסטרחן: זה בחוברת של חוק - - -

צחי הנגבי: נכון.

צחי הנגבי: זה כבר הונח על שולחן הכנסת.

דב חנין: הצעת חוק פרטית ביום של תקציב?

דב חנין: חברים, אתם באמת שוברים את כל המסגרות.

דב חנין: קריאה ראשונה ביום רביעי?

דב חנין: אתם שוברים את כל הכללים.

דב חנין: אנחנו אומרים, אנחנו הולכים לקראת הכללים - -

דוד ביטן: ביום רביעי הזה.

רועי פולקמן: ביום רביעי הזה.

מרב מיכאלי: מה זה משנה?

מרב מיכאלי: קריאה ראשונה אף פעם לא ביום רביעי.

מרב מיכאלי: ביום רביעי זה רק קריאה טרומית.

דב חנין: כולנו נהיה חתומים על תעודת הפטירה של הדמוקרטיה.

רועי פולקמן: זה דיון אחר.

מרב מיכאלי: זה לא דיון אחר, זה הדיון עצמו.

<קריאות: - - -

צחי הנגבי: שולי מעירה לי, וזה נכון.

צחי הנגבי: אני טעיתי.

צחי הנגבי: זה היה אמור להיות היום.

צחי הנגבי: אתה צודק – קריאה ראשונה היא לא ביום רביעי, היא ביום שני.

צחי הנגבי: היום הוחלט בגלל נסיעת ראש הממשלה שלא יעלו נושאים - - -

דב חנין: אבל החטיבה להתיישבות וראש הממשלה נוסע לחו"ל?

דב חנין: באמת.

מרב מיכאלי: סדרי עדיפויות, בדיוק.

דוד ביטן: הוא מתכוון שיש סיכום לא להעלות נושאים שנויים במחלוקת.

דוד ביטן: לכן זה לא יכול לעלות השבוע.

מרב מיכאלי: אנחנו הבנו את זה.

צחי הנגבי: גם דב חנין הבין.

צחי הנגבי: בקיצור, זה לא יעלה היום.

צחי הנגבי: בוועדת השרים לחקיקה הנושא הזה אושר היום, ונציגי היועץ המשפטי לממשלה להימנע מלהעלות את זה עד שתושג הסכמה בנושאים מחוץ להקשרי החקיקה.

צחי הנגבי: אבל זה יכול להיות רק עד יום שני הבא.

צחי הנגבי: אם ישיגו הסכמה זה לא יהיה בסדר היום.

צחי הנגבי: אבל אנחנו חייבים לשים את זה על סדר היום כי זאת המחויבות של הממשלה.

מרב מיכאלי: אנחנו לא יכולים להסכים לזה.

צחי הנגבי: אז תצביעו נגד.

מרב מיכאלי: זה יותר מזה.

מנחם אליעזר מוזס: מה עם קריאה שנייה ושלישית של חוק הגיוס?

דוד ביטן: יש.

דוד ביטן: הכנסנו את זה.

מנחם אליעזר מוזס: לא, קריאה שנייה ושלישית.

דוד ביטן: רק אחרי התקציב.

מנחם אליעזר מוזס: מי קבע את זה?

דוד ביטן: אי אפשר לעשות את זה באותו יום.

דוד ביטן: יש ראשונה ואחרי זה שנייה ושלישית.

מנחם אליעזר מוזס: אני חבר שם, אבל אני יודע - -

מרב מיכאלי: אתה מודע לזה שזה אמור להיות בוועדת שקד ולא בוועדת החוץ והביטחון?

מרב מיכאלי: זאת הוועדה שהייתה ועדת שקד, ועכשיו היא ועדת הנגבי, למעשה.

<קריאות: - - -

דוד ביטן: אני מעלה את ההצעה להצבעה.

קארין אלהרר: אני רוצה לשאול שאלה.

דוד ביטן: מה שאלה?

דוד ביטן: את מי לשאול?

קארין אלהרר: אותך ואת צחי.

דוד ביטן: בבקשה.

קארין אלהרר: אני אשמח לתשובה רצינית.

קארין אלהרר: הבנתי – הסכם קואליציוני לגבי השוויון בנטל.

קארין אלהרר: מה הטיעון לגבי החטיבה להתיישבות?

קארין אלהרר: מה קרה?

צחי הנגבי: הסכם קואליציוני.

צחי הנגבי: הנושא הזה היה צריך להיות מוסדר - -

קארין אלהרר: תגידו, יש עוד משהו שאתם רוצים למכור כדי להישאר בשלטון?

קארין אלהרר: באמת אני אומרת.

צחי הנגבי: אתם לא רוצים לחזק את ההתיישבות?

צחי הנגבי: זה גם בנגב, זה גם בגליל.

צחי הנגבי: החטיבה להתיישבות זה לא רק יהודה ושומרון.

קארין אלהרר: אתה יודע מה, את הנגב ואת הגליל אני מוכנה.

צחי הנגבי: תביאי את ברושי הנה.

דוד ביטן: גם אתם שמתם תנאים בהסכם הקואליציוני כשהייתם עם הליכוד.

דוד ביטן: לא רק הם, גם אתם; כולל חוק בני הישיבות בזמנו.

קארין אלהרר: בסדר.

דוד ביטן: טוב, רבותי - -

מרב מיכאלי: לא, אדוני, אני מבקשת סליחה.

מרב מיכאלי: אנחנו יצאנו להתייעצות על סמך הנתונים שקיבלנו פה מיושב-ראש הקואליציה - -

דוד ביטן: קיבלנו את עמדתכם בעניין הזה.

מרב מיכאלי: תנו לי לסיים משפט.

דוד ביטן: קיבלתי רק בנושא הזה, לא בנושא אחר.

מרב מיכאלי: זה בקשר לכל סדר היום.

דוד ביטן: אז את רוצה לחזור בך מההצעה?

מרב מיכאלי: לא, אני לא חוזרת בי.

מרב מיכאלי: מי שחזר בו זה יושב-ראש הקואליציה.

מרב מיכאלי: אבל תן לי לסיים משפט.

דוד ביטן: אני רוצה לגשת להצבעה.

מרב מיכאלי: תן לי לסיים משפט.

מרב מיכאלי: משום שיושב-ראש הקואליציה הביא נתון חדש אנחנו מבקשות לדחות את ההצבעה.

מרב מיכאלי: יש לנו ב-13:00 ישיבת הנהלת אופוזיציה – נראה מה אנחנו יכולים לעשות עם זה.

מרב מיכאלי: כי אנחנו לא יכולים להוסיף את זה כאילו כלום - -

דוד ביטן: לא, אני עושה את ההצבעה.

מרב מיכאלי: סליחה, מה זה?

דב חנין: - - -

דוד ביטן: קודם כול אני מצביע.

דוד ביטן: אתם רוצים תגישו רביזיה אני עכשיו מצביע.

מרב מיכאלי: אבל למה?

מרב מיכאלי: למה?

דוד ביטן: תגישו רביזיה ותתייעצו.

מרב מיכאלי: אבל למה?

מרב מיכאלי: אנחנו הלכנו את כל הדרך לקראת הקואליציה - - -

מרב מיכאלי: חבל, אנחנו לא רוצות ללכת ככה.

מרב מיכאלי: יש לנו ב-13:00 ישיבה.

מרב מיכאלי: אנחנו יכולים לחזור עם הצעה אלטרנטיבית - -

רועי פולקמן: ביום שלישי - - - שבערב יהיו סיכומים?

דוד ביטן: ההצעה היא כזאת - -

מרב מיכאלי: אבל אנחנו לא מסכימים להוסיף את הצעת החוק הזאת.

מרב מיכאלי: מה לעשות?

ביום שני ב-10: אחר כך מתחילים את הדיון בהצעת חוק התקציב וחוק ההסדרים.

ביום שני ב-10: אנחנו נותנים פטור מחובת הנחה היום לשלוש הצעות מתוך הארבע - -

<ארבל אסטרחן: לא, אחת עברה.

דוד ביטן: אחת עברה.

דוד ביטן: ליתר ההצעות שלא עברו נותנים פטור.

<ארבל אסטרחן: עד איזו שעה ביום שני?

צחי הנגבי: תגדיר לה מי מסכם.

דוד ביטן: יושב-ראש האופוזיציה, שר האוצר ויושבי-ראש הוועדות שמתייחסים לעניין.

<ארבל אסטרחן: נתנו עשר דקות לכל יושב-ראש.

<ארבל אסטרחן: הם גם פותחים וגם משיבים.

דוד ביטן: שלוש ועדות, כן?

<ארבל אסטרחן: ועשר דקות לכל יושב-ראש.

<ארבל אסטרחן: הם רוצים לתת ליושבי ראש הסיעות?

דוד ביטן: לא צריך.

<ארבל אסטרחן: אז יושב-ראש האופוזיציה בלי הגבלה ושר האוצר - - -

<ארבל אסטרחן: באיזו שעה מתחילים הסיכומים ביום שלישי?

מנחם אליעזר מוזס: מה יהיה עם החתונה של נכדתי?

דוד ביטן: מתי?

מנחם אליעזר מוזס: ביום שלישי.

דוד ביטן: אין בעיה, אתה לא חייב להישאר.

דוד ביטן: אין הצבעה.

דוד ביטן: אתה יכול ללכת.

דוד ביטן: אין הצבעות ביום שלישי.

<ארבל אסטרחן: אין עוד הצעות חוק חוץ ממה שמוגדר?

דוד ביטן: לא.

צחי הנגבי: אני לא יכול להתחייב כדי קריאה שנייה ושלישית בחוק הגיוס.

מרב מיכאלי: לא, אדוני, אבל זה לא סיכום.

מרב מיכאלי: אז למה אומרים שמגיעים לסיכומים אם לא מגיעים לסיכומים?

מרב מיכאלי: סליחה.

דוד ביטן: כרגע זאת ההצעה.

דוד ביטן: אם נרצה נכנס את ועדת הכנסת.

דוד ביטן: אין בעיה.

<ארבל אסטרחן: אין דיונים בוועדות - -

דוד ביטן: רשמנו.

דוד ביטן: הכול רשמנו.

דוד ביטן: זאת אומרת אם נרצה גם קריאה שנייה ושלישית נכנס את הוועדה.

דוד ביטן: כרגע ההצעה היא קריאה ראשונה.

דוד ביטן: מי בעד הצעת היושב-ראש?

דוד ביטן: מי נגד?

דוד ביטן: מי נמנע?

דוד ביטן: בעד ההצעה – 9

דוד ביטן: נמנעים – אין

דוד ביטן: ההצעה התקבלה.

מרב מיכאלי: אדוני, אנחנו רוצים להגיד קודם כול לפרוטוקול שלמרות שהאופוזיציה הלכה את כל הדרך לקואליציה מכיוון שהאופוזיציה מאוד מאמינה באי הפעלת סעיף 98 באופן חד-צדדי ולשמור על כבוד הכנסת.

מרב מיכאלי: למרות זאת באתם ברגע האחרון עם הסעיף הזה שלא מוסכם, וכרגע זה דבר שמונחת עלינו לא בהסכמה.

מרב מיכאלי: חבל ולא ראוי, ולכן חד-משמעית אנחנו מגישים רביזיה.

דוד ביטן: קודם כול אנחנו חושבים שהאופוזיציה שיתפה פעולה - -

מרב מיכאלי: מה זה עוזר אם בסוף אתם באים עם הדבר הזה על הראש?

דוד ביטן: קיבלנו גם את העמדה שלכם לגבי כל הסעיפים, למעט נושא אחד.

מרב מיכאלי: אז התשובה היא שמגישים רביזיה.

מרב מיכאלי: כן.

הרביזיה ב-13: <3.

הרביזיה ב-13: הצעת חוק חסינות חברי הכנסת, זכויותיהם וחובותיהם (תיקון מס' 41) (הרחבת סמכויות ועדת האתיקה), התשע"ו-2015> <4.

הרביזיה ב-13: הצעת חוק חסינות חברי הכנסת, זכויותיהם וחובותיהם (תיקון מס' 42) (חיוב חבר הכנסת בנזק כספי שגרם לרכוש הכנסת), התשע"ו-2015>

מרב מיכאלי: אנחנו חברות וחברים.

דוד ביטן: הכוונה לא החברים של הסיעה שלו.

דוד ביטן: הם התנגדו מלכתחילה.

דוד ביטן: אבל עם המחנה הציוני הגעתי לסיכומים.

דוד ביטן: אם אתם רוצים שנגיע לסיכומים רק על זה אין בעיה.

דוד ביטן: נתחיל את הדיון.

מרב מיכאלי: יש לנו כמה הצעות לשיפור, ברשותך, אדוני.

דוד ביטן: אם הן נכונות אני אסכים להן.

דוד ביטן: אין בעיה.

דב חנין: אנחנו מעריכים את הרוח העניינית.

דוד ביטן: לפי המלצת היועצת המשפטית אנחנו נאחד את שני החוקים לאחד.

<ארבל אסטרחן: כן.

<ארבל אסטרחן: אני רק רוצה להסביר.

<ארבל אסטרחן: בעצם אפשר היה לעשות את זה לפני הקריאה הראשונה כי זה נושאים שונים.

דוד ביטן: זה נושאים שונים, אבל רצינו שכל סעיף בפני עצמו יבלוט.

<ארבל אסטרחן: אחד החוקים מתקן את סעיף קטן (ד)(1)(1).

דוד ביטן: קיבלנו.

דוד ביטן: מוסכם שזה יהיה בחוק אחד?

דב חנין: מוסכם.

דוד ביטן: מה ההצעות שלכם?

דב חנין: תודה, אדוני היושב-ראש, ברוח העניינית של הדיון שאתה ניסית להוביל כדי לנסות להגיע להסכמות בכנסת הגישה שלנו, כמו שאמרת בצדק היא שאנחנו מתנגדים לתיקון הזה.

דב חנין: אבל אני כן רוצה להגיע לתיקון שיהיה כמה שיותר הגיוני וכמה שיותר מושכל.

מרב מיכאלי: וכמה שיותר מידתי.

דב חנין: וכמה שיותר מדתי.

דוד ביטן: על איזה חוק אתה מדבר?

דב חנין: אני מדבר על החוק הראשון, לא על הנזקים.

דוד ביטן: עם הנזקים אין בעיה?

מרב מיכאלי: אחד-אחד.

מרב מיכאלי: בוא נתחיל מהראשון.

דב חנין: אני אומר שלושה דברים לגבי החוק הראשון.

דב חנין: כאשר הרציונל של הצעת החוק הזאת, כפי שאתה נימקת אותה, אדוני היושב-ראש, היא שבן אדם שמושעה מעבודתו לא צריך לקבל תגמול על העבודה הזאת.

דב חנין: זה רציונל שיש בו היגיון גם אם אנחנו מתנגדים.

דב חנין: אבל צריך להביא בחשבון, גברתי היועצת המשפטית, שההשעיה בפועל איננה השעיה מלאה - -

דוד ביטן: בגלל ההצבעות.

דב חנין: בגלל ההצבעות.

דוד ביטן: לכן כתבנו שוועדת האתיקה יכולה לשלול לו במלא או חלקי.

דוד ביטן: זאת אומרת אנחנו צריכים לתת לוועדת האתיקה את השיקול הזה.

דוד ביטן: תיקנו את זה בוועדה הקודמת.

דוד ביטן: זה לא חובה.

דב חנין: מאה אחוז.

מרב מיכאלי: רק להוסיף עוד דבר לעניין ההשעיה החלקית, ברשותכם - -

דוד ביטן: לא השעיה – משכורת חלקית.

מרב מיכאלי: לא – ההשעיה היא לא השעיה מלאה בכל מקרה לא רק בגלל ההצבעות שזה דבר מאוד משמעותי, אלא מכיוון שכמו שמי כמוך יודע, אדוני, גם כמי שחבר במפלגה דמוקרטית, עבודת חבר הכנסת לא מתחילה ונגמרת בוועדות ובמליאה.

מרב מיכאלי: לכן את לא מפסיקה להיות חברת כנסת גם אם את מושעית.

דוד ביטן: אז איך את מציעה לפתור את הבעיה

דב חנין: ההצעה שלי היא שבמה שאנחנו מגדירים כפסקה 5 סעיף קטן (ד) יהיה כתוב: "שלילת מחצית שכר ועד תקופה או חלק מתקופה".

דב חנין: זאת אומרת בן אדם מושעה – אתה אומר, אוקיי, אתה לא משתתף בחלק הפרלמנטרי חוץ מההצבעות - -

<ארבל אסטרחן: עד מחצית.

דב חנין: עד מחצית השכר ועד תקופה או חלק מתקופה.

דוד ביטן: אנחנו רצינו שישה חודשים.

דוד ביטן: האמת היא שהורדנו את זה לחודש, ואחר כך הורדנו את זה שגם אפשר כלום.

דוד ביטן: 10%, 20% זה הכול תלוי בהחלטת הוועדה.

דוד ביטן: מה שקובע פה, לדעתי, זה פחות העניין הזה, אלא חומרת העבירה.

דוד ביטן: שים לב שאם חומרת העבירה האתית היא קשה ביותר אז צריך לתת לו חודש.

דוד ביטן: אם חומרת העבירה – אף על פי שהיא חמורה – היא באיזשהו רובד יותר קרוב לעבירה רגילה אז הם לא יכולים לתת לו מלא.

דוד ביטן: אבל אתה חייב להשאיר את זה לשיקול הדעת של הוועדה.

דוד ביטן: אני מוכן פשרה: להשאיר חלקי או מלא ובמקום חודש לכתוב שלושה רבעים.

דוד ביטן: זאת אומרת הורדתי רבע.

<ארבל אסטרחן: שלושה שבועות.

דוד ביטן: סך השלילה תהיה עד שלושה שבועות.

דוד ביטן: זאת פשרה שמקבלת את שני הרציונלים.

דוד ביטן: מקובל עליכם?

<ארבל אסטרחן: אם הורחק לתקופה ארוכה משלושה שבועות זה יהיה המקסימום של השכר שנשלל.

דוד ביטן: מקובל עליך, דב?

דב חנין: קודם כול, תודה על ההליכה לקראת.

דב חנין: אני רוצה בכל זאת לנסות לשכנע אותך.

דב חנין: אתה מדבר על מרחב של גמישות לפי אורך הזמן.

דב חנין: אני מציע לחשוב על מרחב של גמישות לפי החלקיות בשכר.

דוד ביטן: אותו דבר, אין הבדל.

דוד ביטן: ועדת האתיקה צריכה להגיע להחלטה פה-אחד.

דוד ביטן: זה התיקון שעשיתי ברביזיה.

דוד ביטן: הסיכויים להגיע לפה-אחד הם ממש קשים.

דוד ביטן: אם הוא שוב עשה עבירה כבר לא צריכים פה-אחד.

דוד ביטן: אז הפה-אחד פה סוגר הכול.

דוד ביטן: הסיכויים להגיע למצב של שלילה הוא מאוד קשה.

מרב מיכאלי: אבל אני רוצה להזכיר, אדוני, שבכל זאת ועדת האתיקה היא לא בית משפט.

דוד ביטן: אבל על ההחלטות שלה אפשר להגיש בג"צ או משהו כזה.

מרב מיכאלי: אבל המשמעות היא שאין הגדרה לעבירה חמורה.

מרב מיכאלי: זה עניין של פרשנות פוליטית לפי זמן.

דוד ביטן: אם הייתי קובע היום וחוסם את ועדת האתיקה – בכל זאת יש ועדת אתיקה עם יועצים משפטיים.

דוד ביטן: לא רציתי שוועדת הכנסת תגדיר בחוק.

דוד ביטן: כתבנו "עבירה חמורה" - -

מרב מיכאלי: בכל זאת זה נותן מרחב מחיה מאוד גדול - -

דוד ביטן: - - אבל עם נימוקים חמורים שיירשמו.

דוד ביטן: א מו לב, היא גם צריכה לנמק את העמדה שלה.

דוד ביטן: לכן זה "בגיצ".

מרב מיכאלי: אם ללכת לפי ההיגיון של אדוני אז שתקרת השלילה של השכר תהיה עד שבועיים

דוד ביטן: אני רציתי שישה חודשים.

דוד ביטן: זה מאבד את הערך של השלילה.

מרב מיכאלי: אבל ממה בן אדם יחיה?

דוד ביטן: - - - פשרה כדי לגמור את החוק הזה בהסכמה.

מרב מיכאלי: אני לא יודעת מה הגיבוי הכלכלי של אדוני, אבל שבועיים זה המון כסף.

דוד ביטן: אין לי גיבוי.

דוד ביטן: גם אני חי ממשכורת.

דוד ביטן: אבל לכן אני צריך לחשוב היטב מה אני עושה כשאני עושה את הצעדים.

מרב מיכאלי: קודם כול מראש המעמד הזה מחייב.

מרב מיכאלי: לא צריך שלילת שכר.

מרב מיכאלי: כל מי שמגיע לכאן, כדאי שישקול ותשקול היטב מה הוא עושה מלכתחילה.

דוד ביטן: אז נראה את כל התיקונים ונחליט.

דב חנין: אני הייתי הולך על החלטות פה-אחד בוועדת האתיקה.

דוד ביטן: עשינו בפעם הראשונה.

דוד ביטן: אז הוא יעשה ארבע פעמים ולא יהיה.

דב חנין: אני בכל זאת רוצה לנסות לשכנע אותך, אדוני, בעניין הצעתה של חברת הכנסת מיכאלי על שבועיים.

דוד ביטן: ואז אנחנו מסכימים?

דוד ביטן: פה-אחד מצביעים על זה במליאה?

דוד ביטן: כן או לא?

דב חנין: ואז אני יוצא מהדיון ולא ממשיך להציק לך.

דוד ביטן: יש לכם עוד הערות?

מרב מיכאלי: אני רוצה להציע לחילופין ממה שמציע דב.

מרב מיכאלי: אם אתה לא מקבל את זה שכל שלילת שכר תצטרך להיות פה-אחד בכל פעם - -

דוד ביטן: לא, עשינו פה-אחד לפי הצעה שלכם, של סיעת העבודה, וגם של יושב-ראש ועדת האתיקה.

דוד ביטן: אם אנחנו עושים תמיד פה-אחד אז אין לזה משמעות.

דוד ביטן: הוא יכול לעבור כמה עבירות שהוא רוצה, וחבר ועדה אחד מתנגד, ונגמר הסיפור.

מרב מיכאלי: אז אני מציעה לחילופין ששלילת השכר תוכל להיות רק על עבירה חוזרת.

דוד ביטן: אותה עבירה?

דוד ביטן: זה גם בעייתי.

דוד ביטן: אנחנו צריכים חוק שאפשר יהיה לממש כדי שלוועדת האתיקה יהיו שיניים; לא סתם חוק שנכתוב אותו ונופיע בתקשורת שעשינו חוק.

דוד ביטן: יש היגיון שאם פעמיים הוא עשה עבירות חמורות בפעם הראשונה – פה-אחד, אין בעיה; בפעם השנייה יש שלושה מתוך ארבעה.

דוד ביטן: זה לא קל להשיג שלושה מתוך ארבעה.

דוד ביטן: אתם רואים את החלטות ועדת האתיקה.

דוד ביטן: נכון שתמיד ההרכב יכול להיות שונה.

מרב מיכאלי: דווקא ההחלטה האחרונה של ועדת האתיקה היא דוגמה לחוסר סבירות - -

דוד ביטן: אם אני מוריד לשבועיים הקנס לא בשמים.

דב חנין: זה עדיין עשרים אלף שקל קנס, ואנחנו בעצם יוצרים פה את המדרגה.

דוד ביטן: אני מזכיר לכם שזמיר כתב חודש ימים.

<ארבל אסטרחן: יש לי את זה.

דוד ביטן: לא בקונטקסט הזה.

דוד ביטן: הוא בכלל אמר שאם זה בהסכמה הוא מוכן להוריד את זה לשבועיים ולהעביר את החוק בהסכמה במליאה ולגמור את העניין.

דוד ביטן: יש נושא של פעם ראשונה פה-אחד, פעם שנייה – שלושה מתוך ארבעה.

דוד ביטן: אנחנו רוצים שיהיה משהו לוועדת האתיקה.

דוד ביטן: אני בכלל חושב שאם אתם נותנים השעיה בלי קנס זה פרס.

דוד ביטן: עלא כיפאק.

דוד ביטן: אני בא רק להצבעות אם אני רוצה, וזהו.

<ארבל אסטרחן: חברי כנסת לא רואים את זה ככה.

מרב מיכאלי: ממש לא.

דוד ביטן: אני רואה בזה פרס ממש.

דוד ביטן: גם לא עובד, גם מקבל כסף, עוזרים והכול - -

דב חנין: דוד, זאת גישה רעננה לראות את העניין, אבל לא מקובלת עלינו.

דוד ביטן: אני רואה בזה פרס.

מרב מיכאלי: א', היא לא מקובלת עלינו, וב', אני לא חושבת שזה לא באינטרס שלנו כחברי כנסת אפילו להציג את זה ככה.

מרב מיכאלי: רוב האנשים פה, אחרי הכול, באות ובאים לעבודה.

מרב מיכאלי: זה לא שהם מחתימים כרטיס.

דוד ביטן: אז סיכמנו?

דוד ביטן: אני רוצה לדעת שאני הולך פה-אחד על זה אז אני מתקן את זה לשבועיים.

דוד ביטן: אם לא נשאיר את זה חודש.

דוד ביטן: מבחינת העמדה שלי זה ויתור רציני.

דוד ביטן: רק בשביל לגמור את זה יפה, ואני לא רוצה ויכוחים על זה.

דוד ביטן: אני רוצה להעביר את זה - -

דוד ביטן: תצביע נגד במליאה?

דוד ביטן: גם המחנה הציוני?

מרב מיכאלי: אני לא יכולה להגיד כאן ועכשיו בלי שאני מתייעצת עם חברי.

דב חנין: אבל אני מעריך את העמדה של אדוני ברמה המעשית.

דב חנין: בדברים כאלה אנחנו צריכים לנסות להגיע למקסימום - -

דוד ביטן: אני מנסה, אבל אם אתם מצביעים נגד אז מה עשינו?

מרב מיכאלי: מה זה משנה?

מרב מיכאלי: אתם תעבירו את זה בלאו הכי.

מרב מיכאלי: מה זה קשור?

דוד ביטן: אל תצביעו נגד – תצאו.

דוד ביטן: לא חייבים להיות בהצבעה.

דוד ביטן: תצאו.

מרב מיכאלי: אנחנו נשקול את זה.

דוד ביטן: נכון.

<ארבל אסטרחן: זאת אומרת יכול להיות שזה כן יהיה יורחק לשבועיים ויישלל לשבועיים.

דוד ביטן: אבל הסיכויים שזה יקרה הם קטנים.

<ארבל אסטרחן: אני מסכימה.

<ארבל אסטרחן: ברור שזה יהיה רק לצורך - - -

דוד ביטן: ועדת האתיקה צריכה להפעיל את שיקול הדעת שלה.

דוד ביטן: הכול נשאר אותו דבר כשזאת המשמעות.

<ארבל אסטרחן: - - ובפעם הראשונה פה-אחד, ויתר התיקונים - - - מה שאמרנו לגבי הסעיפים הקטנים.

דוד ביטן: מה לגבי השני?

דב חנין: אני רק מבקש להוריד את המילה "לראשונה" בהסתייגות שנעלה להצבעה.

דוד ביטן: מה "לראשונה"?

דב חנין: העמדה שלנו היא שתמיד זה פה-אחד.

דב חנין: בסדר, זה עמדת מיעוט.

דוד ביטן: זאת העמדה שקיבלתי.

מרב מיכאלי: לא משנה, זאת הסתייגות.

מרב מיכאלי: הוא מבקש לרשום הסתייגות.

<ארבל אסטרחן: - - - חבר הכנסת דב חנין, תמיד פה-אחד שלילת שכר.

דוד ביטן: כבר הגעתי לעשרים עם המחנה הציוני.

דוד ביטן: שתדעי.

<ארבל אסטרחן: אם תביא לי חתימות.

<ארבל אסטרחן: תמיד פה-אחד זה שלילת שכר.

<ארבל אסטרחן: זה לגבי החוק הראשון.

דוד ביטן: מה השני?

<ארבל אסטרחן: אני רציתי להעיר משהו קטן לגבי החוק השני – אני קראתי את הדיון במליאה.

<ארבל אסטרחן: הרבה חברי כנסת טענו לפגיעה בחסינות - -

דוד ביטן: אין פה פגיעה בחסינות.

מרב מיכאלי: כן, יש.

דוד ביטן: זה רק בחוק החסינות.

<ארבל אסטרחן: זאת פגיעה אפשרית כי זה בחוק החסינות.

דוד ביטן: זה לא בחסינות המהותית.

דוד ביטן: אין פה שום פגיעה.

<ארבל אסטרחן: אז פה רציתי להעיר.

<ארבל אסטרחן: זה משהו שהוא מאוד לא סביר, אבל בכל זאת צריך לשים לב אליו.

<ארבל אסטרחן: עד היום אם חבר כנסת היה גורם נזק, לכאורה הכנסת הייתה יכולה להגיש נגדו תביעה אזרחית.

<ארבל אסטרחן: אז הוא היה יכול לטעון לחסינות מהותית, שהוא עשה את זה במילוי התפקיד.

<ארבל אסטרחן: אני לא חושבת שבמקרים שעליהם דיברנו כאן בפעם שעברה בית המשפט היה מקבל טענה כזאת אבל אפשר היה לטעון את זה.

<ארבל אסטרחן: כעת כשזה יגיע לוועדת האתיקה, בה אין טענת חסינות מהותית.

<ארבל אסטרחן: כבר נפסק שוועדת האתיקה לא מוגבלת.

מרב מיכאלי: אז חייבים להוסיף את זה.

<ארבל אסטרחן: פה תיאורטית - -

מרב מיכאלי: לא תיאורטית.

דוד ביטן: מה את רוצה להוסיף?

מרב מיכאלי: חייבים להוסיף שזה לא - -

<ארבל אסטרחן: לא, אנחנו לא רוצים להגביל את ועדת האתיקה ולהכפיף אותה לכללי החסינות.

<ארבל אסטרחן: ועדת האתיקה יכולה להטיל סנקציה על חבר כנסת גם אם - - -

דוד ביטן: אתיקה זה כמו נציבות שירות המדינה.

דוד ביטן: היא יכולה לתת עונש.

מרב מיכאלי: אז מה את חושבת?

<ארבל אסטרחן: אני פשוט מפנה את תשומת הלב שבחוק הזה יש - -

דוד ביטן: אין פה פגיעה בחסינות.

<ארבל אסטרחן: אבל זה משהו מאוד לא סביר.

מרב מיכאלי: יש פה.

דוד ביטן: אין פה שום פגיעה.

דוד ביטן: להפך.

<ארבל אסטרחן: אנחנו אמרנו פה שזה רק כאשר חבר הכנסת התכוון לגרום נזק או צפה כאפשרות סבירה את קרות הנזק.

<ארבל אסטרחן: במצב כזה קשה לי לראות איך בית משפט יגיד שהנזק היה לפי המבחן - - -

דוד ביטן: אז עכשיו אני אשבור פה הכול, ויש לי חסינות?

<ארבל אסטרחן: בית משפט לא יגיד שיש לך חסינות במצב כזה.

דוד ביטן: אז אני לא מבין את ההערה.

דוד ביטן: זה בחוק החסינות, אבל זה לא נוגע לחסינות המהותית.

דוד ביטן: זה הרחבת הסמכויות של ועדת האתיקה.

דוד ביטן: זה הכול.

<ארבל אסטרחן: זה נכון.

דוד ביטן: לכן אין פה בעיה.

<ארבל אסטרחן: זה גם לא מונע תביעה.

דוד ביטן: לא מונע גם תביעה.

דוד ביטן: נכון.

דב חנין: ההערה שלי בנוגע לזה, אדוני היושב-ראש, היא שקודם כול אנחנו לא מתנגדים לעיקרון.

דב חנין: חבר כנסת גורם לנזק – אנחנו לא מתנגדים ברמת העיקרון לכך שהוא ישלם.

דב חנין: השאלה היא מה המטרה שלנו.

דב חנין: לדעתי, מספיק לקבוע פה סכום סמלי, אבל עדיין יש לו משמעות.

דוד ביטן: היה סיכום בין כל החברים, והורדנו את זה לעשרת אלפים שקל.

דב חנין: לי נדמה שעשרת אלפים שקל זה לא ממש סמלי.

דב חנין: לפחות במושגים שלי על כסף.

דוד ביטן: אם עשית נזק של שלושים אלף שקל אפשר לתת לך רק עשרת אלפים.

דוד ביטן: אם עשית נזק בשמונת אלפים שקל ייתנו לך שמונת אלפים שקל.

דוד ביטן: אם עשית נזק של עשרת אלפים שקל – עשרת אלפים שקל; אבל אם עשית נזק של מאה אלף שקל – גם עשרת אלפים שקל.

דוד ביטן: מה הבעיה עם זה?

דוד ביטן: אני לא מבין.

מרב מיכאלי: משום שבכל מקרה לא מדובר על כך שהקנס מכסה את גובה הנזק - -

דב חנין: זה מהלך - - -

דוד ביטן: יכול להיות מצב שלא.

מרב מיכאלי: אז לכן אני מבקשת מאדוני לשקול להוריד את גובה הסכום.

דוד ביטן: כמה?

דוד ביטן: צריך שיהיה משהו הרתעתי.

דוד ביטן: אי אפשר אלף שקל.

מרב מיכאלי: אני לא יודעת באיזה קריטריונים אדוני חי, אבל בעיני חמשת אלפים שקל - -

דוד ביטן: לא חי בכלום.

מרב מיכאלי: - - זה מאוד מרתיע.

מרב מיכאלי: זה סכום גדול מאוד.

דוד ביטן: זה היה סיכום שכל החברים הסכימו לו, דרך אגב.

מרב מיכאלי: הסכימו בזמן מסוים, ועכשיו באנו לעבוד על זמן אחר.

דוד ביטן: למה זה חמשת אלפים ולא עשרים אלף?

מרב מיכאלי: כי שוב, לפי דעתי, זה צריך להיות משהו שאפשר לעמוד בו.

דוד ביטן: זה לא סמלי.

דוד ביטן: הם צריכים לשלם את הנזק שגרמו.

דוד ביטן: אם אני גרמתי נזק אני צריך לשלם, מה זאת אומרת?

מרב מיכאלי: אבל הם לא משלמים את הנזק, הם משלמים קנס על הנזק שהם גרמו.

דוד ביטן: שלם חלק מהנזק.

דוד ביטן: זה אמנם קנס כי אי אפשר אחרת.

מרב מיכאלי: אני באמת חושבת שהסכום הזה הוא פגיעה משמעותית.

דוד ביטן: אתם רציניים?

מרב מיכאלי: כן.

מרב מיכאלי: זאת פגיעה משמעותית.

מרב מיכאלי: תחשוב, זה רבע מההכנסה החודשית, ואפילו קצת יותר.

דוד ביטן: אבל זה כיסוי נזק.

מרב מיכאלי: אני מסכימה איתך.

דוד ביטן: בנושא של - - - אמרתי בסדר, אבל פה הוא צריך לשלם את הנזק.

דוד ביטן: הנזק משולם באמצעות קנס.

דוד ביטן: להוריד את זה לרמה שזה לא שווה כלום – אז החברים ימשיכו לעשות מה שהם עושים.

דב חנין: כאשר סעיף כזה יופעל כלפי חבר כנסת הפגיעה העיקרית בחבר הכנסת זה לאו דווקא הכסף.

דב חנין: ברגע שהכנסת החליטה שאתה תשלם קנס על נזק המספר הוא פחות קריטי.

דב חנין: לכן אפשר לרדת קצת במספר, ועדיין זה עונש כבד.

דוד ביטן: אבל יושב-ראש הכנסת וגם מִנהלת הכנסת אומרים שיש בעיה עם זה.

דוד ביטן: משלמים קנס על פעולה שעשה חבר כנסת, כמו גימיק.

דוד ביטן: אם הוא במקרה הלך ונפל והרס ציור מאוד יקר לא נחייב אותו.

<ארבל אסטרחן: לא, זה רק לצד עבירה אתית.

דוד ביטן: זה לצד עבירה אתית כשהוא עושה פעולה או בכוונה או אדיש לתוצאות של הפעולה הזאת.

דוד ביטן: זה הכול.

דוד ביטן: אני מוכן להוריד את זה לשמונת אלפי שקל כדי להגיע להסכמה.

דוד ביטן: המטרה היא לא רק העניין הסמלי, אלא גם שיבין.

מרב מיכאלי: לכן אני מתייחסת לסכום עצמו.

מרב מיכאלי: אני מפצירה באדוני להוריד את זה עוד.

מרב מיכאלי: בהנחה, כמו שאומר חברי דב בצדק, שהסעיף הזה יכול לבוא לידי מימוש אז אנשים גם צריכים להיות מסוגלים לעמוד בזה.

מרב מיכאלי: כחברות וחברי כנסת אנחנו לא רשאיות, בצדק, להכניס הכנסה נוספת.

מרב מיכאלי: לפחות לחלק מחברות וחברי הכנסת אין כזאת.

דוד ביטן: אנשים צריכים להיזהר במה שהם עושים.

דוד ביטן: אנחנו צריכים לשמש דוגמה.

מרב מיכאלי: חד משמעית.

מרב מיכאלי: לכן אין לנו ויכוח על עצם הסעיף.

מרב מיכאלי: אני באמת אומרת, 5,000 שקל זה סכום מרתיע דיו.

דוד ביטן: זה מעט.

דוד ביטן: היום הכול יקר.

דוד ביטן: כל פעולה עולה הרבה כסף.

מרב מיכאלי: הכול יקר, אבל השכר לא יקר בהתאמה.

מרב מיכאלי: כמו שאדוני יודע, זה שכר מינימום.

דוד ביטן: מחר יש לי דיון על שכר חברי הכנסת, ויש לי ויכוח עם כאלה שיש להם פנסיה תקציבית.

דוד ביטן: לדעתי, הנטו של המשכורת לא גבוה.

דוד ביטן: מה שאתה מקבל בסוף הוא כלום אבל - -

מרב מיכאלי: לא כלום.

דוד ביטן: לא, היא כלום יחסית למה שאנחנו צריכים.

דוד ביטן: זה לא פשוט.

מרב מיכאלי: אז בהינתן הדבר הזה אני מפצירה באדוני לכתוב חמשת אלפים שקלים ולא שמונת אלפים.

דוד ביטן: חמשת אלפים שקלים זה מעט.

מרב מיכאלי: אני באמת חושבת שזה לא פרופורציוני לשכר של חברי הכנסת.

מרב מיכאלי: זה רבע מהנטו.

מרב מיכאלי: זה אפילו יותר מרבע מהנטו.

מרב מיכאלי: זאת פעם ראשונה שקובעים אפשרות כזאת, וזה מאוד מרחיק לכת.

דוד ביטן: לא שלילה.

דוד ביטן: עם השלילה הסתדרנו.

מרב מיכאלי: גם זה פעם ראשונה.

דוד ביטן: בואו נכתוב שאם לאחד גם תהיה עבירה אתית חמורה וגם זה אז נלך לקראתו.

דוד ביטן: איחוד תיקים.

מרב מיכאלי: בקיצור, אדוני, אני מפצירה בך לרדת ל-5,000 שקלים.

דוד ביטן: ואז תרדו מההסתייגות שלכם?

מרב מיכאלי: פה אנחנו נצביע - - -

דוד ביטן: לא בזה.

דוד ביטן: תרדו מההסתייגות בכלל.

<ארבל אסטרחן: תבקשו רשות דיבור.

<ארבל אסטרחן: מרצ ביקשו רשות דיבור לכל החברים.

דוד ביטן: תרד מההסתייגות ונגמור את זה כדי שנצביע על זה במליאה.

דוד ביטן: אתה יכול לדבר במליאה מה שאתה רוצה, אבל שנצביע בלי הסתייגויות.

דוד ביטן: אז אני אגמור את זה.

דוד ביטן: אתה רוצה להתייעץ עם עצמך?

דב חנין: אני מתייעץ עם עצמי.

דב חנין: אנחנו מוותרים על ההסתייגות, אבל נצביע נגד.

דוד ביטן: אתם תצאו.

דוד ביטן: אל תצביעו.

דוד ביטן: תדברו נגד ותצאו.

דוד ביטן: גם מהעבודה – אם ירצו לצאת שייצאו.

דוד ביטן: אני לא רוצה לגייס על חוק כזה.

דוד ביטן: תיקנו את זה מאה פעם.

דב חנין: אני לא יכול - -

דוד ביטן: אתה לא, אבל המחנה הציוני כן.

מרב מיכאלי: אנחנו יכולות לצאת, כן.

דב חנין: בסדר.

דוד ביטן: אז חמשת אלפים, ואתה מוריד את ההסתייגות.

דב חנין: מוריד את ההסתייגות.

דב חנין: רשות דיבור לכל אחד.

דוד ביטן: רשות דיבור – דבר מה שאתה רוצה.

דוד ביטן: תקני מבחינה חוקית – איך את מאחדת את זה.

<ארבל אסטרחן: זה יאוחד.

<ארבל אסטרחן: חמשת אלפים ושבועיים אלה התיקונים שהכנסתי, ואין הסתייגויות.

<ארבל אסטרחן: רשות דיבור למרצ ולרשימה המשותפת.

דוד ביטן: גם להם.

<ארבל אסטרחן: אתם רוצים?

דוד ביטן: אם הם רוצים, למה לא?

<ארבל אסטרחן: זה רק מי שצריך לבקש עכשיו רשות דיבור במליאה חמש דקות.

<ארבל אסטרחן: שארשום לך?

מרב מיכאלי: תרשמי לי, שיהיה.

<ארבל אסטרחן: בסדר.

<ארבל אסטרחן: עוד הערה אחת – אני התלבטתי האם צריך לכתוב במפורש שזה לא יחול על הפרות אתיות שחלו לפני תחילתו של החוק.

<ארבל אסטרחן: בעבירות פליליות יש לנו הוראה כללית כזאת בחוק העונשין – שאם קובעים עבירה היא לא תחול על העבר.

דוד ביטן: זה ברור.

<ארבל אסטרחן: זה ברור, ולכן אני לא בטוחה שצריך לכתוב את זה.

<ארבל אסטרחן: זה ממש ברור.

דוד ביטן: תכתבי שזה לא יחול על מעשים או הפרה אתית שקשורה לזה לפני החוק.

דוד ביטן: זה לא יחול גם במכלול.

דוד ביטן: זאת אומרת אם הוא עשה עבירה חמורה לפני שנה הוא חייב פה-אחד.

<ארבל אסטרחן: לא.

<ארבל אסטרחן: אי אפשר לשלול ממנו שכר על משהו שהוא עשה בעבר.

דוד ביטן: תרשמי את זה.

דוד ביטן: לא רק שכר.

דוד ביטן: באופן כללי.

מרב מיכאלי: אנחנו יכולות להצביע עכשיו.

דוד ביטן: פה-אחד?

דוד ביטן: לא משנה, זה ברביזיה.

מרב מיכאלי: אני יודעת.

מרב מיכאלי: סתם ניסיתי.

דוד ביטן: תודה רבה, הישיבה נעולה.